
Nr. 4246 din 25 august 2025
RAPORT

al compartimentului de resort din aparatul de specialitate al primarului la proiectul de hotărâre privind aprobarea proiectului "SISTEM DE MANAGEMENT INTEGRAT AL DEȘEURILOR DIN JUDEȚUL DÂMBOVIȚA – OBIECTIV – INSTALAȚIE DE TRATARE DEȘEURI COLECTATE SEPARAT ȘI CENTRU DE APORT VOLUNTAR ȘOTÂNGA"- 2025
Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”.

              Analizând proiectul de hotărâre și referatul de aprobare prezentat de inițiator.
Având în vedere temeiurile juridice, respectiv prevederile:
a) art. 60 din Ordonanța de urgenta nr. 92/2021 - privind regimul deșeurilor, cu modificările și completările ulterioare;
b) art. 8, art. 9 și art.10 din Legea nr. 51/2006 - privind serviciile comunitare de utilități publice, cu modificările și completările ulterioare;
c) art. 5 - art. 9 din Legea nr. 101/2006 - privind serviciul de salubrizare al localităților, cu modificările și completările ulterioare; 
d) Ordonanței de urgență nr. 198 din 22.12.2005 - privind constituirea, alimentarea si utilizarea Fondului de întreținere, înlocuire si dezvoltare pentru proiectele de dezvoltare a infrastructurii serviciilor publice care beneficiază de asistenta financiara nerambursabila din partea Uniunii Europene;
e) GHIDULUI  SOLICITANTULUI - Programul Dezvoltare Durabilă 2021-2027, Prioritatea 1 - Dezvoltarea infrastructurii de apă și apă uzată și tranziția la o  economie circulară, Obiectivul Specific RSO2.6 – Promovarea tranziției către o economie circulară și eficientă din punct de vedere al resurselor, Apelul PDD1.3 - Proiecte noi - Îmbunătățirea modului de gestionare a deșeurilor municipale în vedere asigurării tranziției spre economia circulară, cu Obiectivul general - Creșterea standardului de viață al populației și îmbunătățirea calității mediului din județul Dâmbovița;
În realizarea calendarului  prevăzut de Ghidul solicitantului - Programul Dezvoltare Durabilă 2021-2027, Prioritatea 1 - Dezvoltarea infrastructurii de apă și apă uzată și tranziția la o  economie circulară, Obiectivul Specific RSO2.6 – Promovarea tranziției către o economie circulară și eficientă din punct de vedere al resurselor, Apelul PDD1.3 - Proiecte noi - Îmbunătățirea modului de gestionare a deșeurilor municipale în vedere asigurării tranziției spre economia circulară, cu Obiectivul general - Creșterea standardului de viață al populației și îmbunătățirea calității mediului din județul Dâmbovița, pentru realizarea proiectului „Sistem de management integrat al deșeurilor din județul Dâmbovița – Obiectiv – Instalație de tratare deșeuri colectate separat și Centru de aport voluntar Șotânga”,
ținând seama de adresa nr. 8471 din 30 iulie 2025 a Asociației de Dezvoltare Intercomunitară „Management integrat al deșeurilor în județul Dâmbovița”, precum și de corespondența prin mijloace electronice, privind termenele de adoptare a actelor administrative, 

Față de cele ce preced consider oportun, necesar și legal proiectul de hotărâre „SISTEM DE MANAGEMENT INTEGRAT AL DEȘEURILOR DIN JUDEȚUL DÂMBOVIȚA – OBIECTIV – INSTALAȚIE DE TRATARE DEȘEURI COLECTATE SEPARAT ȘI CENTRU DE APORT VOLUNTAR ȘOTÂNGA” – 2025” și propun adoptarea acestuia în forma prezentată de inițiator.

